
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 149 

13 Μαρτίου 1998 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Αναγκαστική απαλλοτρίωση ακινήτων για τη βελτίωση - 
διαπλάτυνση της παράλληλης οδού στη χ.θ. 
9+178,22 του αυτοκινητοδρόμου ΚορΙνθου - Τρί¬ 
πολης στο τμήμα Αγ. Βασίλειος - Στέρνα από χ.θ. 
0+000 έως χ.θ. 2+787,17 και της κάθετης οδού στη 
χ.θ. 6+973,83 του αυτοκινητοδρόμου από χ.θ. 
0+000 - Χ.θ. 0+515,85. 1 

Αναγκαστική απαλλοτρίωση ακινήτων για τη διάνοιξη 
της Δυτικής Περιφερειακής Λεωφόρου Υμηττού 
από Αγ. Ιωάννη Κυνηγό έως Ε.Λ. Ελευσίνας - Σπά- 
των στο τμήμα της από τον κόμβο Γλυκών Νερών 
έως τη Λεωφ. Λαυρίου δηλ. από χ.θ. 1+173 έως χ.θ. 
1+420 του Ανατολικού Κλάδου της και τη διάνοιξη 
της οδικής σύνδεσης του κόμβου Γλυκών Νερών με 
Παναγΐτσα και Παιανία από χ.θ. 0+750 έως χ.θ. 


1 +050 στο νομό Αττικής. 2 

Επανακαθορισμός χερσαίας ζώνης Λιμένος στον όρμο 
της Σούρπης της Περιοχής Αλμυρού Μαγνησίας στη 
θέση «Τσιγγέλι». 3 


ΠΟΛΕΟΔΟΜΙΑ 

ΑΠΟΦΑΣΕΙΣ 


Έγκριση τοπικού ρυμοτομικού σχεδίου όρων και περιο¬ 
ρισμών δόμησης στην εκτός σχεδίου περιοχή της 
κοινότητας Μαγούλας στο χώρο Ιδρυσης του θρια- 
σίου Νομ. Γενικού Νοσοκομείου. 4 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1012302/553/0010 (1) 

Αναγκαστική απαλλοτρίωση ακινήτων για τη βελτίωση - 
διαπλάτυνση της παράλληλης οδού στη χ.θ. 9+178,22 
του αυτοκινητοδρόμου ΚορΙνθου - Τρίπολης στο τμήμα 
Αγ. Βασίλειος - Στέρνα από χ.θ. 0+000 έως χ.θ. 
2+787,17 και της κάθετης οδού στη χ.θ. 6+973,83 του 
αυτοκινητοδρόμου από χ.θ. 0+000 - Χ.θ. 0+515,85. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β. Δ/τος 139/1971 -περί της αρμοδιότητος των νο¬ 
μαρχών προς κήρυξιν αναγκαστικών τινων απαλλοτριώ¬ 
σεων». 

2. Τις διατάξεις του άρθρου 23 του από 25 Νοεμβρίου 
1929 Διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί 
υποχρεώσεως των παροδίων ιδιοκτητών δια την διάνοιξη 
Εθνικών οδών κλπ.», όπως συμπληρώθηκαν με τις παρ. 9 
και 10 του άρθρου 62 του Ν. 947/1979 και την παρ. 4 του 
άρθρου 9 του Ν. 960/1979, για την εκτέλεση των οποίων 
εκδόθηκε το Π.Δ. 929/1979 καθώς και τις διατάξεις της 
παρ. 14 του άρθρου 4 του κεφ. Β. του Ν. 2052/1992. 

4. Τις διατάξεις του άρθρου 34 του Ν. 2040/1992. 

5. Το Ν. 1558/85 «Κυβέρνηση και Κυβερνητικά Όρ¬ 
γανα». 

6. Την 1107147/1 239/0006Α/4.10.1996 (ΦΕΚ 922/ 
7.10.1996 τ.Β') κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη βελτίωση - 
διαπλάτυνση της παράλληλης οδού στη χ.θ. 9+178,22 του 
αυτοκινητοδρόμου ΚορΙνθου - Τρίπολης στο τμήμα Αγ. 
Βασίλειος - Στέρνα από χ.θ. 0+000 έως χ.θ. 2+787,17 και 

της κάθετης οδού στη χ.θ. 6+973,83 του αυτοκινητοδρό¬ 
μου από χ.θ. 0+000 - Χ.θ. 0+515,85, έκτασης συνολικού 
εμβαδού 67.218 μ2 που βρίσκεται στο νομό Κορινθίας και 
εικονίζεται με κλίμακα 1:1.000 στο από Απριλίου 1997 και 
με αριθμό σχεδίου 1 κτηματολογικό διάγραμμα και στον 
αντίστοιχο κτηματολογικό πίνακα (φύλλα 4) της 2ηςΔΕΚΕ 
τέως 1 ης ΠΥΔΕτου Υπουργείου Περιβάλλοντος, Χωροτα¬ 
ξίας και Δημοσίων Έργων, τα οποία έχουν συντάξει οι μη¬ 
χανικοί Γ. Λαγκαδινός, Κ. Γρίσπος, Κ. Σκουρή και έχει θε¬ 
ωρήσει ο Διευθυντής της Διεύθυνσης Απαλλοτριώσεων 
και Τοπογραφήσεων Δ12 του εν λόγω Υπουργείου Κ. Δε- 
σύπρης, στις 5.6.97. 

Στην έκταση που απαλλοτριώνεται δεν περιλαμβάνονται 
οι εκτάσεις εκείνες οι οποίες στα κτηματολογικό στοιχεία 
φέρονται ότι ανήκουν στο Δημόσιο. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Γκότζης Γεώργιος του Δημητρίου, 
2) Καλάρας Βασίλειος, 3) Παληβός Κων/νος κλπ. 

Η απαλλοτρίωση κηρύσσεται υπέρ του Δημοσίου και με 
δαπάνη: α) του Δημοσίου που θα αντιμετωπισθεί με δαπά¬ 
νες του προγράμματος Δημοσίων Επενδύσεων για έργα 
οδοποιίας αρμοδιότητας Γ ενικής Γ ραμματείας Δημοσίων 
Έργων (αριθμός έργου 9171501) και β) των παρόδιων 
ιδιοκτητών που ωφελούνται με τις προϋποθέσεις του νό¬ 
μου, χαρακτηρίζεται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΟΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

-♦- 

Αριθ. 1019978/911/0010 (2) 

Αναγκαστική απαλλοτρίωση ακινήτων για τη διάνοιξη της 
Δυτικής Περιφερειακής Λεωφόρου Υμηττού από Αγ. 
Ιωάννη Κυνηγό έως Ε.Λ. Ελευσίνας - Σπάτων στο 
τμήμα της από τον κόμβο Γλυκών Νερών έως τη Λεωφ. 
Λαυρίου δηλ. απόχ.θ. 1+173έωςχ.θ. 1+420 τουΑνα- 
τολικού Κλάδου της και τη διάνοιξη της οδικής σύνδε¬ 
σης του κόμβου Γλυκών Νερών με Παναγίτσα και Παια- 
νία απόχ.θ. 0+750 έως χ.θ. 1 +050 στο νομό Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τινων απαλλοτριώ¬ 
σεων». 

2. Τις διατάξεις του άρθρου 23 του από 25 Νοεμβρίου 
1929 Διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί 
υποχρεώσεως των παρόδιων ιδιοκτητών δια την διάνοιξη 
Εθνικών οδών κλπ.», όπως συμπληρώθηκαν με τις παρ. 9 
και 10 του άρθρου 62 του Ν. 947/1979 και την παρ. 4 του 
άρθρου 9 του Ν. 960/1979, για την εκτέλεση των οποίων 


εκδόθηκε το Π.Δ. 929/1979 καθώς και του Ν 2052/ 
1992. 

4. Τις διατάξεις του άρθρου 34 του Ν. 2040/1992. 

5. Την 35404/94/28.7.95 απόφαση έγκρισης περιβαλ¬ 
λοντικών όρων. 

6. Την 1107147/1239/0006Α/4.10.1996 (ΦΕΚ 922/ 
7.10.1996 τ.Β') κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη διάνοιξη 
της Δυτικής Περιφερειακής Λεωφόρου Υμηττού από Αγ. 
Ιωάννη Κυνηγό έως Ε.Λ. Ελευσίνας - Σπάτων στο τμήμα 
της από τον κόμβο Γλυκών Νερών έως τη Λεωφ. Λαυρίου 
δηλ. από χ.θ. 1+173 έως χ.θ. 1 +420 του Ανατολικού Κλά¬ 
δου της και τη διάνοιξη της οδικής σύνδεσης του κόμβου 
Γλυκών Νερών με Παναγίτσα και Παιανία από χ.θ. 0+750 
έως χ.θ. 1+050 έκτασης συνολικού εμβαδού 18.828 μ 2 
που βρίσκεται στο νομό Αττικής και εικονίζεται με κλίμακα 
1:500 στο από 8.7.97 κτηματολογικό διάγραμμα και στον 
αντίστοιχο κτηματολογικό πίνακα της Διεύθυνσης Δ12/ 
Τμήμα δ' του Υπουργείου Περιβάλλοντος, Χωροταξίας και 
Δημοσίων Εργων, τα οποία έχει συντάξει η Μηχανικός Μ. 
Κοχιαδάκη και έχει θεωρήσει ο Διευθυντής της εν λόγω 
Διεύθυνσης του ΥΠ.ΠΕ.ΧΩ.Δ.Ε. Κ. Δεσύπρης στις 
15.10.1997. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Μωραίτης Γεώργιος, 2) Ανδρέου 
Αθανάσιος, 3) Μουρμούρης Παύλος κλπ. 

Η απαλλοτρίωση κηρύσσεται υπέρ του Δημοσίου και με 
δαπάνη: α) του Δημοσίου που θα αντιμετωπισθεί με δαπά¬ 
νες του προγράμματος Δημοσίων Επενδύσεων για έργα 
οδοποιίας αρμοδιότητας Γενικής Γραμματείας Δημοσίων 
Έργων και β) των παρόδιων ιδιοκτητών που ωφελούνται 
με τις προϋποθέσεις του νόμου, χαρακτηρίζεται δε ως κα¬ 
τεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

-♦- 

Αριθ. 2737 (3) 

Επανακαθορισμός χερσαίας ζώνης Λιμένος στον όρμο της 
Σούρπης της Περιοχής Αλμυρού Μαγνησίας στη θέση 
«Τσιγγέλι». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως» όπως αυτές συμπληρώθηκαν με τις όμοιες 
του Ν.Δ. 532/70 και Β.Δ. 712/70. 

2. Τοάρθ. 17 παρ. 1 και3τουΑ.Ν. 2344/45 «περί Αιγια- 
λού και Παραλίας». 

3. Την αριθμ. 218/83 Πράξη της Λιμενικής Επιτροπής 
Βόλου με την οποία καθορίσθηκε η χερσαία ζώνη Λιμένος 

στον όρμο Σοϋρπης περιοχής Αλμυρού, στη θέση «Τσιγ- 
γέλι», όπου υπάρχουν παλαιό Λιμενικά έργα και οι εγκατα¬ 
στάσεις της «ΜΕΤΑΛΛΟΥΡΓΙΚΗ ΧΑΛΥΨ Α.Ε.». 

4. Την αριθμ. 4059/17.10.1986 απόφαση του Νομάρχη 
Μαγνησίας που δημοσιεύθηκε στο ΦΕΚ 995/17.10.1986 
τ. Δ' και με την οποία καθορίσθηκε η χερσαία ζώνη Λιμέ- 
νος στη θέση «Τσιγγέλι», όπου βρίσκονται τα παλαιό έργα 
και οι εγκαταστάσεις της «ΜΕΤΑΛΛΟΥΡΓΙΚΗ ΧΑΛΥΨ 
Α.Ε.» και της «ΕΛΛΗΝΙΚΑ ΣΙΔΗΡΟΓΡΑΜΜΑΤΑ Α.Ε.». 

5. Τις διατάξεις των Νόμων: α) 2218/94, β) 2440/94, γ) 
2273/94, δ) 2307/95 και ε) 2503/97, σύμφωνα με τις 
οποίες οι αρμοδιότητες των Νομαρχών για θέματα καθορι¬ 
σμού χερσαίας ζώνης Λιμένων περιέρχονται στους Γ ενι¬ 
κούς Γραμματείας Περιφερειών του Κράτους. 

6. Την Β2511/74/25.9.1976 απόφαση του Υπουργού 
Οικονομικών εκδοθείσα βάσει του άρθρ. 3 του Ν. 
4171/61 με την οποία εγκρίθηκε η πρόσχωση από την 
Εταιρεία «ΜΕΤΑΛΛΟΥΡΓΙΚΗ ΧΑΛΥΨ Α.Ε.» θαλάσσιας 
εκτάσεως εμβαδού 31800 τ.μ. στη θέση «Τσιγγέλι» Αλμυ¬ 
ρού του όρμου Σούρπης και η κατασκευή προβλήτας και 
κρηπιδώματος προς κάλυψη των αναγκών της. 

7. Την αριθμ. 2000/18.9.96 σύμβαση με την οποία η 
Εταιρεία «δΟΝ/ΕΕ Α.Ε.» εξαγόρασε, βάσει του άρθ. 46 του 
Ν. 1892/1990, το ενεργητικό της Εταιρείας «ΜΕΤΑΛ¬ 
ΛΟΥΡΓΙΚΗ ΧΑΥΛΥΨ Α.Ε.». 

8. Την αριθμ. ΙΕ/59003/5252/517/18.9.97 απόφαση 
του Υπουργείου Εθνικής Οικονομίας με την οποία επιβε¬ 
βαιώνεται η αυτοδίκαια μεταβίβαση στην Εταιρεία «ΜΕ¬ 
ΤΑΛΛΟΥΡΓΙΚΗ ΧΑΛΥΨ Α.Ε.» καθώς και το δικαίωμα εξα¬ 
γοράς του γηπέδου εκτάσεως 31.800 τ.μ. που δημιουργή- 
θηκε από την πρόσχωση θαλάσσιας έκτασης στη θέση 
«Τσιγγέλι» Αλμυρού όρμου Σούρπης για την κατασκευή Λι¬ 
μενικών έργων. 

9. Την από 6.3.97 αίτηση της «Α.Ε. δΟνΕΕ» με την 
οποία ζητάει την τροποποίηση της αριθμ. 4059/19.9.86 
απόφασης του Νομάρχη Μαγνησίας και ειδικότερα τον 
επανακαθορισμό της χερσαίας ζώνης Λιμένος όρμου 
Σούρπης στη θέση «Τσιγγέλι», προκειμένου να εξαιρεθεί 
ολόκληρο το γήπεδο, έκτασης 31.800 τ.μ. προς τον 
σκοπό μετά την καταγραφή του ως Δημοσίου κτήματος 
και τον καθορισμό της οριογραμμής του αιγιαλού, να εκ¬ 
ποιηθεί απευθείας στην Εταιρεία «δΟνΕΕ Α.Ε.» σύμφωνα 
με την κείμενη νομοθεσία. 

10. Το αριθμ. 3512.35/01/98/5.1.98 έγγραφο του 
Υπουργείου Εμπορικής Ναυτιλίας από το οποίο προκύπτει 
ότι το Υ.Ε.Ν. δεν έχει αντίρρηση για την τροποποίηση της 
χερσαίας ζώνης Λιμένος στη θέση «Τσιγγέλι» του όρμου 
Σοϋρπης Αλμυρού κ.λ,π. 

11. Το Ρ: 2219302/1 /98 έγγραφο σήμα του Γ.Ε.Ν. από 
το οποίο προκύπτει ότι το ΓΕΝ δεν έχει κατ, αρχήν αντίρ¬ 
ρηση για την προτεινόμενη τροποποίηση της χερσαίας ζώ¬ 
νης λιμένος στην περιοχή όρμου Σούρπης Νομού Μαγνη¬ 
σίας κ.λ.π. 

12. Το αριθμ. Δ48/373/4/φ.35/Μ/19.12.97 έγγραφο 
του Υ.ΠΕ.ΧΩ.Δ.Ε. 

13. Το αριθμ. 2992/23.12.1997 έγγραφο της Νομαρ¬ 
χιακής Αυτοδιοίκησης Μαγνησίας Δ/νσης ΠΕ.ΧΩ.Δ.Ε., με 
το οποίο μας γνωστοποιείται ότι δεν έχει αντίρρηση, από 
πλευράς οικιστικής ανάπτυξης για τον επανακαθορισμό 
χερσαίας ζώνης λιμένος στην περιοχή «Τσιγγέλι» Αλμυ¬ 
ρού. 

14. Το αριθμ. 2372/97/11.2.1995 έγγραφο της Κτημα¬ 


τικής Υπηρεσίας Ν. Μαγνησίας από το οποίο προκύπτει 
ότι δεν έχει αντίρρηση για τον επανακαθορισμό της χερ¬ 
σαίας ζώνης λιμένος στη θέση «Τσιγγέλι» στον όρμο Σούρ¬ 
πης Αλμυρού, αποφασίζουμε: 

Τροποποιούμε την χερσαία ζώνη λιμένος στη θέση 
«Τσιγγέλι» του όρμου Σοϋρπης, επαρχίας Αλμυρού, Ν. 
Μαγνησίας, όπου τα παλαιό Λιμενικά έργα και οι εγκατα¬ 
στάσεις της ΕΛΣΙ (ΕΛΛΗΝΙΚΑ ΣΙΔΗΡΟΓΡΑΜΜΑΤΑ) και 
της «Α.Ε. 50ΥΕΕ», πρώην «ΜΕΤΑΛΛΟΥΡΓΙΚΗ ΧΑΛΥΨ 
Α.Ε.» που είχε εγκριθεί με την αριθμ. 4059/19.9.86 από¬ 
φαση του Νομάρχη Μαγνησίας. 

Επανακαθορίζουμε τα νέα όρια αυτής, όπως αυτά είναι 
χαραγμένα με συνεχή κλειστή γραμμή υπό στοιχεία: (Κ82, 
ΚΙ 50, ΚΙ 51. ΚΙ 49, ΚΙ 42, ΚΙ 41, ΚΙ 52, ΚΙ40, ΚΙ 39, 
Κ85, Κ84, Κ83, Κ82) Εμβαδού 24.063,65 τ.μ. στα επισυ- 
ναπτόμενα δύο (2) τοπογραφικά διαγράμματα με κλίμακα 
1:1000 της Τοπογράφου-Μηχανικού Αικ. Κ. Κοσμίδου, 
θεωρημένα από τη Δ/νση Τεχνικών Υπηρεσιών της Νο¬ 
μαρχιακής Αυτ/σης Μαγνησίας. Κατά τα λοιπά διατηρείται 
η παλιά οριογραμμή χερσαίας ζώνης λιμένος, όπως αυτή 
καθορίστηκε με την αριθμ. 4059/19.9.1986 απόφαση 
του Νομάρχη Μαγνησίας (ΦΕΚ 995/17.10.86 τεύχος Δ'). 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Βόλος, 16 Φεβρουαρίου 1998 

Ο Γ ενικός Γ ραμματέας 
ΠΑΝΑΓΙΩΤΗΣ ΒΑΣΙΛΕΙΟΥ 


ΛΙΜΕΝΙΚΗ ΕΠΙΤΡΟΠΗ Ν. ΜΑΓΝΗΣΙΑΣ 

ΠΡΑΞΗ ΥΠ’ ΑΡ. 151 (ΠΡΑΚΤΙΚΟ Νο 17/1997) 
Αριθμός Μελών κατά Νόμο 9 

Πρόεδρος: Παναγιώτης Παπαδέλλης. Αντιπρόεδρος: 
Ανδρέας Βασιλόπουλος. 

Μέλη: Δημήτριος Πιτσιώρης, Ιωάννης Αμοιρόγλου, 
Κων/νος Καπαράκης, Νικόλαος Βισβίκης, Νικόλαος Σκυ- 
ριανός αναπληρωτής Αντωνίου Τυλιγάδα, Άγγελος Ξη- 
ντάρης, Ηλίας Καταχανάς. 

Εισηγητής: Αθανάσιος Καλαμαράς, Προϊστάμενος Διεύ¬ 
θυνσης Λιμενικού Ταμείου Νομού Μαγνησίας, κλάδου ΠΕ 
Δ/κού - Οικ/κού με βαθμό Β'. 

Γραμματέας: Θεόδωρος Φρατζέζος, Προϊστάμενος Οι¬ 
κονομικού Τμήματος Λ.Τ.Ν.Μ., κλάδου ΔΕ Δ/κού - Λογ/ 
κού με βαθμό Α’. 

Στο Βόλο σήμερα την 8.7.1997 ημέρα Τρίτη και ώρα 
13.30 η Λιμενική Επιτροπή Νομού Μαγνησίας συνήλθε 
στην αίθουσα συσκέψεων του Λιμενικού Ταμείου Ν. Μα¬ 
γνησίας για συνεδρίαση, μετά από πρόσκληση του Προέ¬ 
δρου της Λιμενικής Επιτροπής την 4,7.97, προς συζήτηση 
των παρακάτω θεμάτων της ημερήσιας διάταξης και λήψη 
σχετικών αποφάσεων. 

θέμα 3ο: Περί τροποποιήσεως, της δια της υπ’ αριθμ. 
4059/19.9.1986 Αποφάσεως του Νομάρχη Μαγνησίας 
(Φ.Ε.Κ. 995/Δ/17.10.1986) εγκεκριμένης, σύμφωνα με 
τις διατάξεις του Α.Ν. 2344/40, χερσαίας ζώνης του λιμέ¬ 
νος και δημιουργίας νέων ορίων, στη θέση «Τσιγκέλι» του 
Όρμου Σοϋρπης, Επαρχίας Αλμυρού, Νομού Μαγνησίας, 
όπου βρίσκονται οι εγκαταστάσεις της πρώην «ΜΕΤΑΛ¬ 
ΛΟΥΡΓΙΚΗ ΧΑΛΥΨ ΑΒ κ’ ΝΕ». 

Ο Πρόεδρος ε ίση γούμενος το θέμα ανέφερε στη Λ.Ε. 
τα ακόλουθα: 

Με την από 6.3.97 αίτησή της, η εδρεύουσα στην 
Αθήνα (Κηφισίας 115) Ανώνυμη Εταιρεία με την επωνυμία 
«5θνΕ1- Α.Ε.», ζητεί την τροποποίηση της δια της υπ’ 
αριθμ. 4059/19.9.1986 Αποφόσεως του Νομάρχη Μα¬ 
γνησίας (Φ.Ε.Κ. 995/Δ/17.10.1986) εγκεκριμένης σύμ¬ 
φωνα με τις διατάξεις του Α.Ν. 2344/40 χερσαίας ζώνης 
του λιμένος και δημιουργίας νέων ορίων, στη θέση «Τσι- 
γέλι» του Όρμου Σούρπης, Επαρχίας Αλμυρού, Νομού 
Μαγνησίας, όπου βρίσκονται οι λιμενικές εγκαταστάσεις 
της πρώην «ΜΕΤΑΛΛΟΥΡΓΙΚΗ ΧΑΛΥΨ ΑΒ κ' ΝΕ». 

Σύμφωνα με το άρθρο 18 του Α.Ν. 2344/1940 σε συν¬ 
δυασμό με το άρθρο 7 του Ν.Δ. 2942/1954, οι χώροι και 
εν γένει τα κτήματα που περιλαμβάνονται εντός της ζώνης 
του λιμένος (διακρινόμενης σε χερσαία και θαλάσσια κατά 
το άρθρο 14 του ίδιου Νόμου) είναι της κατηγορίας των 
κοινοχρήστων δημοσίων κτημάτων και ανήκουν κατά κυ¬ 
ριότητα στο Δημόσιο και κατά χρήση και εκμετάλλευση 
στο Λιμενικό Ταμείο, το οποίο δικαιούται να προβαίνει σε 
προσωρινές επ’ ανταλλάγματι παραχωρήσεις σε οποιοδή- 
ποτε φυσικό ή νομικό πρόσωπο, με απόφαση της Λιμενι¬ 
κής Επιτροπής, εγκρινομένης από το Υ.Ε.Ν. και Γ.Ε.Ν. 

Η εν λόγω δικαιοδοσία και αρμοδιότητα του Λιμενικού 
Ταμείου θεμελιούται κατ' αρχήν στις διατάξεις του άρ¬ 
θρου 63 παρ. 7 του Β.Δ. της 14.1.1939 «Περίκωδικοποιή- 
σεως των περί Λιμενικών Ταμείων κειμένων διατάξεων», 
που ορίζει ότι η χρήση και εκμετάλλευση των ακτών και αι- 
γιαλών και κοινοχρήστων εν γένει χώρων της ζώνης του λι¬ 
μένος παραχωρείται στα Λιμενικά Ταμεία, υπό τον όρο 
διαφυλάξεως του κοινοχρήστου χαρακτήρα αυτών. 

Επίσης η δικαιοδοσία αυτή θεμελιώνεται και στο άρθρο 
18 παρ. 1 του Ν. 2344/40 σε συνδυασμό με το άρθρο 19 
παρ. 1 καθώς και τα άρθρα 14,15 και 16 του ίδιου Νόμου. 

Όπως σας προανέφερα η «30Ν/ΕΕ Α.Ε.* που αγόρασε 
κατά τις διατάξεις της ειδικής εκκαθάρισης του άρθρου 
46α του Ν. 1892/1990 ολόκληρο το ενεργητικό της Εται¬ 
ρείας «ΜΕΤΑΛΛΟΥΡΓΙΚΗ ΧΑΛΥΨ ΑΒ κ’ ΝΕ», σύμφωνα με 
το υπ' αριθμ. 2000/18.9.1996 Συμβόλαιο του Συμβολαιο¬ 
γράφου Αθηνών Ευάγγελου Δρακόπουλου και την υπ’ 
αριθμ. 2001/18.9.1986 πράξη εξόφλησης του πλειστιά- 
σματος του ίδιου Συμβολαιογράφου ζητεί την τροποποί¬ 
ηση της Απόφασης ΤΥ 4059/19.9.1986 Νομάρχη Μαγνη¬ 
σίας (Φ.Ε.Κ. τ. Δ' 995/17.10.1996) και τον επανακαθορι¬ 
σμό της χερσαίας ζώνης, υπ’ αριθμ. 2438/20.6.86 Από¬ 
φαση του Νομάρχη Μαγνησίας (Φ.Ε.Κ. τ. Δ' 845/ 
17.9.1986), προκειμένου να εξαιρεθεί τμήμα της έκτασης 
που προέκυιμε από τις προσχώσεις της Εταιρείας «ΜΕ¬ 
ΤΑΛΛΟΥΡΓΙΚΗ ΧΑΛΥΨ ΑΒ κ' ΝΕ», ώστε να καταστεί εφι¬ 
κτή η απευθείας εκποίηση στην «δΟΝ/Εί. Α.Ε.», κατά τις 
διατάξεις περί διοικήσεως δημοσίων κτημάτων (άρθρο 96 
του Ν.Δ. της 11/12.11.1929). 

Το Λιμενικό Ταμείο πρέπει να λάβει υπόψη: 

α) Την από 21.7.1972 σύμβαση μεταξύ του Ελληνικού 
Δημοσίου και της «ΜΕΤΑΛΛΟΥΡΓΙΚΗ ΧΑΛΥΨ ΑΒ κ' ΝΕ», 
όπως τροποποιήθηκε στη συνέχεια με τις από 1.6.1973 
και 3.9.1976 συμβάσεις Φ.Ε.Κ. τ. Α' 140/1972, 123/73 
και 237/76 αντίστοιχα, με τις οποίες υπήχθη στις διατά¬ 
ξεις του αναπτυξιακού Ν. 4171/61 (Φ.Ε.Κ. τ. Α' 93/61) η 
επένδυση της ως άνω Εταιρείας για τη δημιουργία χαλυ¬ 
βουργείου στη θέση «Τσιγκέλι» Κοινότητος Πλατάνου, 
Επαρχίας Αλμυρού. Νομού Μαγνησίας. 


β) Την υπ’ αριθμ. Β. 251/74/25.9.1976 απόφαση 
Υπουργού Οικονομικών, που εκδόθηκε με σκοπό την υλο¬ 
ποίηση της προαναφερόμενης σύμβασης και σε εφαρ¬ 
μογή των παραπάνω διατάξεων και ιδιαίτερα του άρθρου 4 
του Ν. 159/75 «Περί τροποποιήσεως του Ν. 4171/61 και 
άλλων διατάξεων» και μεταξύ άλλων εγκρίνει: 

αα) Την πρόσχωση θαλάσσιας έκτασης 31.800 μ® στη 
θέση «Τσιγκέλι» Αλμυρού, του Όρμου Σούρπης, καθώς 
και την κατασκευή προβλήτος για κάλυψη των αναγκών 
της Εταιρείας, ενώ το γήπεδο που θα δημιουργηθεί από 
την παραπάνω πρόσχωση θα ανήκει κατά κυριότητα στο 
Δημόσιο και μετά την καταγραφή του ως δημοσίου κτήμα¬ 
τος με φροντίδα του αρμόδιου Οικονομικού Εφόρου Αλ¬ 
μυρού και ύστερα από τον καθορισμό της οριογραμμής 
του νέου αιγιαλού από την Επιτροπή του άρθρου 5 του 
Α.Ν. 263/68, θα είναι δυνατή η απευθείας εκποίησή του 
στην επενδύτρια Εταιρεία, σύμφωνα με την περί των δη¬ 
μοσίων κτημάτων κείμενη νομοθεσία, αντί τιμήματος ίσου 
προς την κατά τον χρόνο της εκποίησής του τρέχουσα 
αξία. 

ββ) Την αποκλειστική και άνευ ανταλλάγματος χρήση 
του προκειμένου της ιδιοκτησίας της και μη καταλαμβανό¬ 
μενου από τα έργα της πρόσχωσης αιγιαλού - μήκους 
543,30 ιτι επί μία Ιδετία καθώς και την αποκλειστική και 
άνευ ανταλλάγματος χρήση των λιμενικών έργων που θα 
εκτελεσθούν μέχρι την πλήρη απόσβεση του κόστους κα¬ 
τασκευής τους. 

γ) Το υπ’ αριθμ. Δ. 5134/1213/2.8.1978 έγγραφο 
Υπουργείου Οικονομικών προς Νομαρχία Μαγνησίας με 
κοινοποίηση προς το Λιμενικό Ταμείο Βόλου (στην δικαιο¬ 
δοσία του οποίου έχει ήδη υπαχθεί ο Όρμος Σούρπης, 
σύμφωνα με τα άρθρα 2 και 3 του Β.Δ. 176/1972 (Φ.Ε.Κ. 
37/1972), με το οποίο εν όψει του καθορισμού χερσαίας ή 
θαλάσσιας ζώνης λιμένα στον Όρμο Σούρπης Αλμυρού, 
ζητείται η εξαίρεση οπωσδήποτε του χώρου που αναφέ- 
ρεται στην ανωτέρω Β.251/74/25.9.1978 Απόφαση 
Υπουργού Οικονομικών προς αποφυγή εμπλοκών μεταξύ 
Δημοσίου και Λ. Ταμείου κατά την περαιτέρω διαχείριση 
αυτών, λαμβανομένου υπόψη και των δεσμεύσεων που 
έχει αναλάβει το Δημόσιο με την από 21.7.1972 σύμβαση 
που είχε υπογράψει με την «ΜΕΤΑΛΛΟΥΡΓΙΚΗ ΧΑΛΥΨ 
ΑΒΝΕ». 

δ) Το υπ’ αριθμ. Β,809/507/1.7.1986 έγγραφο του 
Υπουργείου Οικονομικών προς το Λιμενικό Ταμείο Βόλου 
με κοινοποίηση προς Υ.Ε.Ν. και Νομαρχία Μαγνησίας, με 
το οποίο διευκρινίζεται ότι η αιτούμενη εξαίρεση της πα- 
ραχωρηθείσας προς την «ΜΕΤΑΛΛΟΥΡΓΙΚΗ ΧΑΛΥΨ ΑΒ 
& ΝΕ» έκτασης κατά τον καθορισμό της χερσαίας ζώνης 
λιμένος στην περιοχή του Όρμου Σούρπης Αλμυρού, έχει 
την έννοια να μην παρακωλυθούν τα οποία δικαιώματα πα- 
ραχωρήθηκαν στην πιο πάνω εταιρεία με την υπ’ αριθμ. 
Β.2511/74/25.9.1976 Απόφαση Υπουργού Οικονομι¬ 
κών. 

ε) Το γεγονός ότι σε αντίστοιχη μεγάλη βιομηχανία με 
θαλάσσιο μέτωπο έχει παραχωρηθεί χερσαίος χώρος, που 
δημιουργήθηκε από επιχωματώσεις, δέκα (10) στρέμματα 
περίπου, και της έχει παραχωρηθεί η αποκλειστική χρήση 
του χώρου, καταβάλλοντος συγκεκριμένο αντάλλαγμα 
που έχει επιδικαστεί με αμετάκλητες δικαστικές αποφά¬ 
σεις. 

στ) Το γεγονός ότι ο ρόλος του Λιμενικού Ταμεόυ είναι 
κοινωνικός και όχι κερδοσκοπικός, που σημαίνει ότι πρέ- 

πει να λάβουμε υπόψη και την υπάρχουσα ανεργία εκ της 
μη λειτουργίας της συγκεκριμένης Βιομηχανίας, αλλά και 
η γενικότερη αποβιομηχάνιση της Επαρχίας Αλμυρού και 
της ευρύτερης περιοχής μετά το κλείσιμο των βιομηχα¬ 
νιών ΕΛΣΙ, ΒΑΜΒΑΚΟΥΡΓΙΑ, ΒΙΟΠΑΛ κ.λπ. 

ζ) Το γεγονός ότι το Λιμενικό Ταμείο θα έχει πολλαπλά 
οφέλη από τη λειτουργία της «50νΕΙ_ Α.Ε.» και από την 
παραχώρηση της αποκλειστικής χρήσης και εκμετάλλευ¬ 
σης της χερσαίας ζώνης λιμένος, που θα επαναπροσδιορι- 
σθεί με την σημερινή απόφαση της Λ.Ε. 

η) Το γεγονός ότι δεν υπάρχει γενικότερος σχεδιασμός 
της ευρύτερης περιοχής Όρμου Σούρπης και Τσιγκέλι, για 
την ανάπτυξη λιμενικών εγκαταστάσεων συμπληρωματι¬ 
κών των εγκαταστάσεων του λιμένος Βόλου. 

θ) Το γεγονός ότι συντάχθηκε νέο Τοπογραφικό διά¬ 
γραμμα εξαρτημένο από το δίκτυο της Γεωγραφικής Υπη¬ 
ρεσίας Στρατού με κλίμακα 1:1.000, στο οποίο τοποθετή¬ 
θηκε ο παλαιός και νέος αιγιαλός και η παραλία. Το παρα¬ 
πάνω τοπογραφικό διάγραμμα υπογράφεται από την Το¬ 
πογράφο Μηχανικό Αικατερίνη Κοσμίδου και συνοδεύει 
την απόφαση. 

Με γνώμονα το γενικότερο συμφέρον του τόπου και κρι¬ 
τήριο την ισότιμο μεταχείριση των ενδιαφερομένων φο¬ 
ρέων η χερσαία ζώνη λιμένος πρέπει να αναπροσδιορισθεί 
και να οριοθετηθεί με βάσει την οριογραμμή με στοιχεία 
Κ 8 2, Κ,δΟ, Κ,δΐ. Κ,45, ^52, Κ,40, Κ,39. 

Επακολούθησε μακρά συζήτηση και ανταλλαγή από¬ 
ψεων μεταξύ των μελών της Λ.Ε. και στη συνέχει ο Πρόε¬ 
δρος κάλεσε τα Μέλη να αποφασίσουν για το θέμα. 
Τέλος η Λιμενική Επιτροπή έχουσα υπόψη: 
α) Την από 6.3.97 αίτηση της «δθνΕΙ_ Α.Ε.». 
β) Το άρθρο 18 του Α.Ν. 2344/1940 σε συνδυασμό με 
το άρθρο 7 του Ν.Δ. 2942/54. 


γ) Την παρ. 7 του Β.Δ. της 14.1.1939 «Περί κωδικοποιή- 
σεως των περί Λιμενικών Ταμείων κειμένων διατάξεων. 

δ) Το υπ’ αριθμ. 2000/18.9.96 Συμβόλαιο του Συμβο¬ 
λαιογράφου Αθηνών Ευάγγελου Δρακόπουλου, με το 
οποίο μεταβιβάστηκε το ενεργητικό της εταιρείας «ΜΕ¬ 
ΤΑΛΛΟΥΡΓΙΚΗ ΧΑΛΥΨ ΑΒ & ΝΕ» στην <50νΕΙ Α.Ε.». 

ε) Την σύμβαση μεταξύ Ελληνικού Δημοσίου και της 
«ΜΕΤΑΛΛΟΥΡΓΙΚΗ ΧΑΛΥΨ ΑΒ & ΝΕ* με όλες τις τροπο¬ 
ποιήσεις. 

στ) Την Β.251/74/25.9.76 Απόφαση Υπουργού Οικο¬ 
νομικών. 

ζ) Το υπ' αριθμ. Δ.5134/1213/2.8.1978 έγγραφο του 
Υπουργείου Οικονομικών προς Νομαρχία Μαγνησίας και 
Λιμενικό Ταμείο Βόλου. 

η) Το υπ’ αριθμ. Β.809/507/1.7.1986 έγγραφο του 
Υπουργείου Οικονομικών προς το Λιμενικό Ταμείο Βόλου 
και Υ.Ε.Ν. 

θ) Το υπ’ αριθμ. 3512.35/01/97/26.6.1997 έγγραφο 
του Υ.Ε.Ν., ομόφωνα αποφασίζει: 

Εγκρίνει την τροποποίηση της χερσαίας ζώνης λιμένος 
στη θέση «Τσιγκέλι» του Όρμου Σούρπης, Επαρχίας Αλ¬ 
μυρού, Νομού Μαγνησίας και προσδιορίζει τα νέα όρια με 
στοιχεία Κ β 2, Κ,50, Κ,51, ^45, ^52, Κ^Ο, Κ,39, σύμ¬ 
φωνα με το συνημμένο διάγραμμα (γραμμή ερυθρού χρώ¬ 
ματος). 

Η έκταση που αποχαρακτηρίζεται σαν χερσαία ζώνη εί¬ 
ναι η υπό στοιχεία Κ β 2, Κ 0 3, Κ β 4, Κβ5, ^39, Κ^Ο, Κ|52, 
Κ,45, Κ,51, Κ,50, Κ β 2 και έχει εμβαδόν 14.138,91 π*. 

Η πράξη αυτή πήρε τον αριθμό 151. 

Ο Πρόεδρος Ο Αντιπρόεδρος 

ΠΑΝ. ΠΑΠΑΔΕΛΛΗΣ ΑΝΔ. ΒΑΣΙΛΟΠΟΥΛΟΣ 

Τα Μέλη 
(υπογραφές) 







Μίαιηιν λονικηχ 

α*ιχαι 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ} 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. Οικ. 1456/136 (4) 

Έγκριση τοπικού ρυμοτομικού σχεδίου όρων και περιορι¬ 
σμών δόμησης στην εκτός σχεδίου περιοχή της κοινό¬ 
τητας Μαγούλας στο χώρο Ιδρυσης του θριασίου Νομ. 
Γενικού Νοσοκομείου. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ. της 17ης Ιουλίου 1923. 

2. Το άρθρο 26 του Ν. 1337/1983. 

3. Το άρθρο 29 του Ν. 2224/1994 (ΦΕΚ 112 τ.Α.). 

4. Τις διατάξεις του Ν. 2218/94 (Ιδρυση Νομαρχιακής 
Αυτ/σης) και τις τροποποιήσεις αυτού με τον Ν. 2240/95. 

5. Την 17/95 απόφαση του Νομαρχιακού Συμβουλίου 
της Νομαρχιακής Αυτ/σης Δυτικής Αττικής (Οργανισμός 
εσωτερικής οργάνωσης και λειτουργίας των υπηρεσιών 
της) που δημοσιεύτηκε στο ΦΕΚ 441/Α/95. 

6. Το υπ’ αρ. 2330/1035/3.2.98 έγγραφο της Δ/νσης 
Πολ/κού σχεδιασμού του ΥΠΕΧΩΔΕ με το οποίο μας δια¬ 
βιβάστηκε ο φάκελος με τα δικαιολογητικά. 

7. Την υπ' αρ. 321/6.2.98 βεβαίωση Κοινότητας Μα- 
γούγας «στοιχεία πληθυσμού κάτων των 5000 κατοί¬ 
κων». 

8. Την υπ’ αρ. 8/98 γνωμοδότηση του Κοινοτικού Συμ¬ 
βουλίου. 

9. Την υπ’ αρ. 5ο πρακ. Γνωμοδότηση του Συμβουλίου 
ΧΟΠ Νομού Δυτικής Αττικής, αποφασίζουμε: 

Άρθρο Ιο 

Εγκρίνεται το τοπικό ρυμοτομικό σχέδιο στην εκτός 


σχεδίου περιοχή της Κοινότητας Μαγούλας στο χώρο 
ίδρυσης του θριασίου Νομ. Γενικού Νοσοκομείου ΦΕΚ 
498/Δ/29.7.80 για την τροποποίηση των όρων και περιο¬ 
ρισμών δόμησης. 

Άρθρο 2ο 

α) Ορίζεται μέγιστο ποσοστό κάλυψης 30% συμπερι¬ 
λαμβανομένου και του Ναού. 

β) Συντελεστής δόμησης 1,20 συμπεριλαμβανομένου 
και του Ναού. 

γ) Αποστάσεις των κτιρίων από τα όρια του γηπέδου, και 
τα υφιστάμενα όρια των οδών σε 10.00 μ. 

Άρθρο 3ο 

Κατά τα λοιπά ισχύουν οι όροι του από 29.7.80 Π.Δ. 
(ΦΕΚ 498/Δ). 

Άρθρο 4ο 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού και του 
Προϋπολογισμού της Κοινότητας Μαγούλας. 

Άρθρο 5ο 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 26 Φεβρουάριου 1998 
Ο Νομάρχης 

ΠΕΡΙΚΛΗΣ ΠΑΠΑΠΕΤΡΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



